CELEX: 62008CN0180
Language: fi
Date: 2008-04-28 00:00:00
Title: Asia C-180/08: Ennakkoratkaisupyyntö, jonka Dioikitiko Efeteio Thessalonikis (Kreikka) on esittänyt 28.4.2008 — Maria Kastrinaki v. Panepistimiako Geniko Nosokomeio Thessalonikis ACHEPA

5.7.2008   
            
            
               FI
            
            
               Euroopan unionin virallinen lehti
            
            
               C 171/25
            
         Ennakkoratkaisupyyntö, jonka Dioikitiko Efeteio Thessalonikis (Kreikka) on esittänyt 28.4.2008 — Maria Kastrinaki v. Panepistimiako Geniko Nosokomeio Thessalonikis ACHEPA
   (Asia C-180/08)
   (2008/C 171/38)
   Oikeudenkäyntikieli: kreikka
   Ennakkoratkaisua pyytänyt tuomioistuin
   Dioikitiko Efeteio Thessalonikis
   Pääasian asianosaiset
   
      Kantaja: Maria Kastrinaki
   
      Vastaaja: Panepistimiako Geniko Nosokomeio Thessalonikis ACHEPA
   Ennakkoratkaisukysymykset
   
               1)
            
            
               Kun jonkin jäsenvaltion kansalainen vetoaa direktiivin 89/48/ETY soveltamisalaan kuuluvaan muodollista kelpoisuutta osoittavaan asiakirjaan, kun julkisoikeudellinen oikeushenkilö on ottanut hänet palvelukseensa, kun hän harjoittaa vastaanottavassa jäsenvaltiossa säänneltyä ammattia toistaiseksi voimassa olevan yksityisoikeudellisen työsopimuksen perusteella ja kun hän on edennyt urallaan palkkaluokan ja palkan osalta tämän muodollista kelpoisuutta osoittavan asiakirjan mukaisesti, voivatko toimivaltaiset viranomaiset tämän jälkeen evätä kyseisen direktiivin 1, 2, 3 ja 4 artiklan säännösten perusteella, kun niitä tulkitaan EY 149 ja EY 150 artiklan valossa, häneltä ammatillisten oikeuksien harjoittamisen sillä perusteella, että ei ole mahdollista tunnustaa sen muodollista kelpoisuutta osoittavan asiakirjan akateemista vastaavuutta, johon hän vetoaa, jotta hänet voitaisiin luokitella tätä asiakirjaa vastaavaan palkkaluokkaan ja palkkatasolle, yksinomaan sillä perusteella, että tämän asiakirjan on antanut lähtöjäsenvaltion viranomainen sellaisten opintojen päätteeksi, jotka on suoritettu osittain franchising-sopimuksen perusteella vastaanottavassa jäsenvaltiossa laitoksessa, joka toimii kyllä vapaasti vastaanottavassa jäsenvaltiossa mutta jota ei ole tunnustettu kyseisessä valtiossa oppilaitokseksi sen lainsäädännön asiaa koskevan yleisen säännöksen nojalla.
            
         
               2)
            
            
               Voivatko toimivaltaiset viranomaiset evätä direktiivin 89/48/ETY säännösten nojalla, sellaisina kuin ne on saatettu osaksi Kreikan oikeusjärjestystä ministeriöiden välisellä päätöksellä N:o A4/4112/247/1992, tulkittuina EY 39 artiklan 1 kohdan, EY 40 artiklan ensimmäisen kohdan, EY 43 artiklan, EY 47 artiklan 1 kohdan, EY 49 artiklan ja EY 55 artiklan valossa, jonkin jäsenvaltion kansalaiselta, joka työskentelee julkisoikeudellisen oikeushenkilön palveluksessa toistaiseksi voimassa olevan yksityisoikeudellisen työsopimuksen perusteella ja jolle on annettu lupa ammatin harjoittamiseen direktiivin 89/48/ETY säännösten nojalla, sellaisena kuin kyseinen direktiivi on saatettuna osaksi Kreikan oikeusjärjestystä ministeriöiden välisellä päätöksellä N:o A4/4112/247/1992, niiden ammatillisten oikeuksien käyttämisen, jotka perustuvat hänelle annettuun ammatin harjoittamista koskevaan lupaan, sillä perusteella, että hänen muodollista kelpoisuutta osoittavan asiakirjansa akateemista vastaavuutta ei ole tunnustettu tämän lisäksi.